Deg yixef wis kraḍ, tasiwelt n tisselbi deg wungal d tin yennḍen, ur d-tban ara ɣef teɣzi n uḍris imi, teṛṛez s unekcum n teḥkayin d kra n yiferdisen am yinaw d uglam. Ma d imsawalen i tt-id-yessawalen, banen-d sin n lesnaf, amsawal awadem (Cabḥa, Tajeǧǧigt), amsawal agensay (Tajeǧǧigt, Nna Ḥeǧila d Nna Zayna). Tanagalt, tessemres ukuẓ n yimsawalen, acku ungal-a ur d-yewwi ara kan ɣef yiwet n teḥkayt n tisselbi, maca yewwi-d ɣef tisselbi n waṭas n yiwudam. Ay-agi yegla-d s umgired n tmuɣliwin-nsen ɣer tisselbi.